Foto: navoissm.uz O‘zbekiston standartlashtirish, metrologiya va sertifikatlashtirish agentligiga («O‘zstandart») Aktam Hayitov yangi bosh direktor bo‘ldi. Bu haqda «Gazeta.uz» hukumatdagi manbasiga asoslangan holda xabar berdi. Aktam Hayitov (1974 yilda tug‘ilgan) — Samarqand kooperativ instituti bitiruvchisi bo‘lib, 2010 yil martidan 2014 yilning iyuligacha O‘zbekiston mehnat va aholini ijtimoiy muhofaza qilish vaziri bo‘lib ishlagan, so‘ng — 2014-yil sentabridan «Biokimyo» aksiyadorlik jamiyatida iqtisodiyot va rejalashtirish bo‘yicha direktor bo‘lgan. 15 oktabr kuni «O‘zstandart» rahbari sifatida 2012 yil iyunidan buyon ishlab kelgan Abdusalom Qurbonov o‘z lavozimidan ozod etilgani to‘g‘risida xabar berilgandi.